André Dewavrin

André Lucien Charles Dewavrin også kjent som Passy og André Dewavrin-Passy (født 9. juni 1911 i Paris, død 21. desember 1998 samme sted) var en fransk offiser. Han er kjent for sin innsats under andre verdenskrig da han bygget opp De frie franske styrkers etterretningstjeneste. Dewavrin kjempet i Norge i 1940 og ble  tildelt Krigskorset, Norges fremste utmerkelse.

 Andre verdenskrig 
Dewavrin tok studerte juss og tok ingeniørutdannelse. Fra 1938 foreleste han i fortifikasjon ved militærakademiet École spéciale militaire de Saint-Cyr.Biografi, fra den franske Frigjøringsordenens nettsted.

I mai 1940 ble han sjef for ingeniørtroppene i det fransk ekspedisjonskorps som sendt til Norge for å motstå de tyske invasjonsstyrkene. Dewavrin kjempet i slaget om Narvik og utmerket seg der på en slik måte at han i statsråd 20. mars 1942 ble tildelt det norske Krigskorset.Erik Gjems-Onstad (red.):  Krigskorset og St. Olavsmedaljen med ekegren, Oslo: Grøndahl Dreyer, 1995, s. 40. Etternavnet er her oppgitt som de Vavrin.

Etter den allierte tilbaketrekningen fra Norge i juni 1940 ble Dewavrin evakuert til Bretagne, der han fulgte general Antoine Béthouart videre til Storbritannia. Dewavrin gikk med i Charles de Gaulles Frie franske styrker og fikk i oppdrag å etablere en etterretningstjeneste. Han tok da dekknavnet Passy (etter metrostasjonen i Paris«Andre de Wavrin, 87, 'Col. Passy' of Resistance Fame, Dies», The New York Times, 22. desember 1998. Lest 11. november 2015.) og ble kjent som oberst Passy.«Obituary: Andre Dewavrin», nekrolog i den britiske avisen The Independent, 23. oktober 2011. I samarbeid med det britiske Special Operations Executive organiserte Dewavrin et agentnettverk i det tyskkontrollerte Frankrike og organiserte sabotasje- og motstandsarbeid der. Han deltok selv i operasjoner til fiendtligkontrollert område.

I februar 1944 ble Dewavrin stabssjef for general Kœnig. Han deltok deretter i frigjøringen av Frankrike og utmerket seg særlig under kamphandlinger i Bretagne. Senere  fikk han oppdrag i USA, India, Kina og Indokina.

 Etter krigen 
Etter verdenskrigen ble Dewavrin sjef for fransk etterretning og kontraspionasje. Da de Gaulle i 1946 gikk av som regjeringssjef, gikk også Dewavrin av som sjef for etterretningstjenesten. Han ble av sin etterfølger anklaget for misbruk av økonomiske midler, i det som ble kjent som Passy-affæren. 

Dewavrin gikk inn i næringslivet. Han utga flere erindringer om sin krigsinnsats. I filmen L'armée des ombres fra 1969 spilte han seg selv. Dewavrin vakte oppsikt da han i 1981 støttet François Mitterrands presidentkandidatur.

 Utmerkelser 
I tillegg til det norske Krigskorset, ble Dewavrin utnevnt til medlem av den franske Frigjøringsordenen, var innehaver av storkors av Æreslegionen, ble tildelt Croix de Guerre og den franske Motstandsmedaljen, samt de britiske utmerkelsene Distinguished Service Cross og Military Cross. 

 Referanser 

Kategori:Franske offiserer
Kategori:Personer tilknyttet Special Operations Executive
Kategori:Krigskorset
Kategori:Æreslegionen
Kategori:Military Cross
Kategori:Frigjøringsordenen
Kategori:Croix de Guerre (Frankrike)
Kategori:Personer fra Paris
Kategori:Fødsler i 1911
Kategori:Dødsfall i 1998
Kategori:Médaille de la Résistance française